Εκτίμηση των δυνατοτήτων ανάπτυξης του οικοτουρισμού στο εθνικό πάρκο λίμνης κεκρίνης μέσω διερεύνησησς απόψεων και χρήσης γεωγραφικών συστημάτων πληροφοριών:
Creators: name: Τόλης, Κωνσταντίνος Νικολάου
Publisher: name: Aristotle University of Thessaloniki
Year: 2010
Subjects: Εθνικό πάρκο λίμνης Κερκίνης
Ραμσάρ
Νατούρα
Οικοτουρισμός
Γεωγραφικά συστήματα πληροφοριών
Ανάλυση αναψυχικής καταλληλότητας
Διερεύνηση απόψεων επισκεπτών
National park of Kerkini lake
Ramsar
Natura
Ecotourism
Geographical information systems
Recreation suitability analysis
Searching of opinions

description: Στόχος της παρούσας εργασίας είναι η εκτίμηση των δυνατοτήτων ανάπτυξης του οικοτουρισμού στο Εθνικό Πάρκο Λίμνης Κερκίνης. Για την επίτευξη του τεθέντος στόχου χρησιμοποιήθηκε σύγχρονη και καινοτόμος μεθοδολογία βασισμένη στα Γεωγραφικά Συστήματα Πληροφοριών και στη διερεύνηση των απόψεων ‘ειδικών’ με τον οικοτουρισμό καθώς και επισκεπτών της περιοχής έρευνας.Συντάχθηκαν δύο ερωτηματολόγια· το πρώτο αφορούσε τους κύριους παράγοντες και τους υποπαράγοντες που επηρεάζουν την ανάπτυξη του οικοτουρισμού και απευθυνόταν στους ‘ειδικούς’, και το δεύτερο αφορούσε την καταγραφή των απόψεων (εντυπώσεις, επιθυμίες, προβλήματα) των επισκεπτών του Εθνικού Πάρκου Λίμνης Κερκίνης. Συμπληρώθηκαν 19 ερωτηματολόγια από τους ‘ειδικούς’ και 140 από τους επισκέπτες στο διάστημα Μάρτιος-Μάϊος 2009.Από την ανάλυση των αποτελεσμάτων του ερωτηματολογίου των ‘ειδικών’ προέκυψαν τα βάρη (σημαντικότητα) των κύριων παραγόντων και υποπαραγόντων που μελετήθηκαν, τα οποία στη συνέχεια ενσωματώθηκαν στο Γεωγραφικό Σύστημα Πληροφοριών για τη διενέργεια της ανάλυσης της αναψυχικής-οικοτουριστικής καταλληλότητας των επιμέρους περιοχών του Εθνικού Πάρκου Λίμνης Κερκίνης. Τα αποτελέσματα της χωρικής ανάλυσης ‘υπέδειξαν’ δώδεκα περιοχές οι οποίες συγκεντρώνουν τα πλέον επιθυμητά χαρακτηριστικά για την ανάπτυξη του οικοτουρισμού.Πρόκειται για θέσεις διάσπαρτες σε όλη την έκταση της περιοχής μελέτης: παραλίμνιες θέσεις (Νεοχώρι, Κερκίνη, Ακριτοχώρι, Λιβαδιά), πεδινές θέσεις (Μοναστηράκι, περιοχή οχυρού Ρούπελ, Άγγιστρο, περιοχή λουτρών Σιδηροκάστρου, Προμαχώνας) και ορεινές θέσεις (Μακρυνίτσα, Άνω Πορρόϊα και περιοχή οχυρού Ιστήμπεη).Στις ευρεθείσες καταλληλότερες περιοχές προτάθηκαν επεμβάσεις για την αναβάθμιση του παρεχόμενου οικοτουριστικού προϊόντος με βάση α) τα αποτελέσματα της ανάλυσης του ερωτηματολογίου των ειδικών, β) του ερωτηματολογίου των επισκεπτών, γ) της υπάρχουσας οικοτουριστικής κατάστασης και δ) της κρίσης του συγγραφέα.Στις προτεινόμενες επεμβάσεις συμπεριλαμβάνονται η ίδρυση ορισμένων σύγχρονων οικοτουριστικών καταλυμάτων, η δημιουργία χώρων αναψυχής και θέσεων θέας, επιπλέον υποδομών για ιππασία και ποδηλασία, υποδομών για κανό στον ποταμό Στρυμόνα, καθώς και δημιουργία θεματικών περιπτέρων με αντικείμενα την θρησκευτική παράδοση, τον θερμαλισμό, την κτηνοτροφία και την ορεινή οικονομία.Τέλος, προτάθηκαν και ορισμένες γενικές επεμβάσεις που μεταξύ άλλων αφορούν τη βελτίωση του οδικού δικτύου και της σήμανσης, την αναβάθμιση του ρόλου και της λειτουργίας του Κέντρου Πληροφόρησης και του Φορέα Διαχείρισης, την αποτελεσματικότερη ανάμειξη της τοπικής κοινωνίας στο εγχείρημα του οικοτουρισμού και την προσέλκυση εθελοντικών ομάδων εργασίας.
description: The goal of the present study is the assessment of ecotouristic potential in the national park of lake kerkini. To achieve that, new methodology was used based on Geographical Information Systems and on searching of opinions. For that reason, two questionaires were created. One for local experts and one for visitors of the study area. The results of the analysis of the first questionaire were integrated in the Geographical Information Systems and followeed the recreation suitability analysis which indicated 12 'suitable' areas for ecotourstic development. The results of the second questionaire were used in the making of proposals in these 'suitable' areas including: ecotouristic infrastractures (recreation areas, view spots, accommodation,) and activities (horse riding, bird watching, mountain biking, canoeing,walking in paths). In addition, general proposions were made concerning the protection of sensitive areas, the improvement of road contitions and the incorporation of local society in the ecotouristic venture